钦定古今图书集成/明伦汇编/闺媛典/第291卷 > 皇清二十四 > 张瑛妻刘氏
## 钦定古今图书集成/明伦汇编/闺媛典/第291卷 > 皇清二十四 > 张瑛妻刘氏

按《唐县志》：刘氏，张瑛妻，博士刘默女。瑛早亡，氏年二十无子，哀毁欲死，其母止之曰：“慷慨就死易，迍邅固节难。况汝死，伤尔母心，不可谓孝。” 氏闻韪之，立族子四端为嗣，劬劳教育，以俟其长。及鼎革兵燹之馀，家业无有，日纺绩自给，辛勤备至，而执志弥坚。年六十有五卒。